Rino Serra/Saba 'd Neuit
Artorn

Saba 'd neuit 
Ël bal, lë sbal,
L’estasi, l’exstasi
Ël crak peui ‘l crach.
Aùsse siren-e
Ch’a foro la neuit,
Vite novele
Përdùe malament, e le mare
Ant l’angossa ch’a speto,
Peui l’obada ch’a pòrta 
la neuva pì dura.

Ël bal, lë sbal,
L’estasi, l’exstasi
Ël crak peui ‘l crach.
N’anvlupa lusenta
Ëd lamiere crasà
Arbomb ëd motor
Për sempe blocà,
Grovij ëd carn 
E metal...
D’asfalt mës-cià a sangh.

Ël bal, lë sbal,
L’estasi l’exstasi,
Ël crak peui ‘l crach;

Saba ‘d neuit.

Rino Serra
Poesìa
Leteratura piemontèisa